# **DECIZIA ETAPEI DE ÎNCADRARE**

## Nr. din .2018

Ca urmare a solicitării de emitere a acordului de mediu adresate de **COMUNA STULPICANI**, cu sediul în com. Stulpicani, sat Stulpicani, nr. 504A, Judetul Suceava, înregistrată la APM Suceava cu nr. 10767/10.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.08.2018, că proiectul **“Extindere rețea alimentare cu apă, Mărire capacitate sursă, Realizare racorduri canalizare menajeră în Aglomerarea I Stulpicani, comuna Stulpicani, județul Suceava“** propus a fi amplasat în com. Stulpicani, sat Stulpicani, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct.13, lit. a) Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului și la pct. 10 b). proiecte de dezvoltare urbană;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului:

*Lucrari proiectate*:

Sistemul de alimentare cu apa:

* *captare* din sursa subterana prin executia unui put sapat cu diametru mare, cu adancime de 5m, care se va echipa cu 2 pompe submersibile
* *retea de aductiune* cu o lungime totala de 30 ml
* *tratarea apei* - o stație de clorinare cu clor lichid, (ansamblu de echipamente montate in cabina prefabricate)
* *inmagazinarea apei* – rezervor suprateran, metalic, cilindric, de capacitate 150 mc
* *reteaua de distributie* - de tip ramificat, in lungime totala de 12452 ml, prevăzută cu camine de vane cu rol de aerisire – dezaerisire, golire si reducerea presiunii.

Racorduri canalizare menajera in Aglomerarea I Stulpicani:

* *racorduri* pentru colectarea apelor menajere de la gospodariile aflate in aglomerare I (centru) din localitatea Stulpicani, care vor fi transportate in reteaua principala de canalizare menajera. Racordurile amplasate de-a lungul drumului judetean DJ177 A vor fi amplasate in incinta curtilor private la limita de proprietate, iar racordurile prevazute pe drumurile laterale (comunale) vor fi amplasate la limita de proprietate pe domeniul public
* *2 tronsoane de colectoare de racorduri*.

Subtraversari extindere retea alimentare cu apa: de-alungul traseului de retelei de ditributie s-au proiectat: subtraversari/supratraversari de drum judetean/drum comunal/ rau/parau/sant/podet.

Subtraversari retea racorduri: de-alungul traseului de retelei de canalizare s-au proiectat: subtraversari de drum judetean/sant /podet.

d) *cumularea cu alte proiecte:* nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

* Apa potabila din sursa proprie
* Energie electrica – va fi asigurata de reteaua electrica din localitate
* Deşeurile: care vor rezulta din activitatea de execuţie a proiectului vor fi colectate separat și transportate de pe teren la un depozit autorizat de deşeuri prin grija constructorului/titularului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**2. Localizarea proiectului**

2.1 *utilizarea existentă a terenului*: conform certificatului de urbanism nr. 152/05.10.2017, imobilul destinat realizării inverstiției se afla in intravilanul localitatii Stulpicani, com. Stulpicani, jud. Suceava. Folosința actuală a imobilului – căi de comunicație.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – conform certificatului de urbanism regimul actual este teren cu vegetație forestieră; nu se efectuează defrisări;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in comuna Stulpicani.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu poate afecta direct sau indirect nici o arie protejată de interes comunitar.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 152/05.10.2017, emis de Consiliul Județean Suceava.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

 Prezenta decizie este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazuta anterior se anexeaza si face parte integranta din procesul-verbal de receptie la terminarea lucrarilor.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

 Intocmit